FC Internazionale Milano

Football Club Internazionale Milano eller bedre kendt som Inter, er en professionel italiensk fodboldklub.

Klubben er grundlagt i 1908 og har hjemmebane på Stadio Giuseppe Meazza (også kaldet San Siro) i Milano, Italien. Inter deler stadion med lokalrivalerne Milan.

Inter er en af de største klubber i Italien og har i perioder været blandt de dominerende på verdensplan. Klubben spiller i den italienske Serie A.

Historie 
Den 9. marts 1908 besluttede en række italienske og schweiziske spillere, ved et møde på Ristorante Orologio at oprette Football Club Internazionale Milano, der skulle være en klub hvor spillere fra alle lande skulle være velkomne. Ristorante Orologio, som betyder klokken, er blevet et symbol på dette vigtige tidspunkt i italiensk fodbold. Den første, der blev medlem af Inter, var Giorgio Muggiani.

Man valgte farverne blå, sort og guld som klubfarver. Farven symboliserer den nattehimlen bestrøet med gyldne stjerner - heraf navnet Nerazzurri, "de blå-sorte". Inter spiller normalt i sorte og blå lodrette striber samt sorte shorts og blå-sorte sokker. Klubbens navn skyldes, at grundlæggerne havde et ønske om, at holdet skulle være åbent for udenlandske spillere, hvilket ikke var tilladt hos rivalerne i Milan. Inters symbol er en slange, der dog ikke ses i klubbens logo.

Inters hjemmebane er San Siro, eller Giuseppe Meazza som stadionet bliver kaldt blandt Inter fans. Stadion er opkaldt efter en af de største italienske spillere gennem tiden. Giuseppe Meazza. Meazza spillede det meste af sin karriere i Inter og kun i få år i Milan. Milanfans foretrækker derfor at bruge navnet San Siro. San Siro/Giuseppe Meazza har plads til 85.000 tilskuere.

Klubben var i lang tid ejet af Massimo Moratti, der er en italiensk olierigmand. Hans far, Angelo Moratti, var præsident for klubben i dens glansperiode i 60'erne. Klubben er den eneste fodboldklub i Italien, der aldrig er rykket ud af Serie A. I langt de fleste sæsoner har de spillet med i toppen af rækken.

Klubben har vundet "Scudetto'en" (Det italienske mesterskab) 18 gange, senest i 2009-10-sæsonen med José Mourinho som træner. Det 14. Mesterskab var dog kontroversielt, da det i praksis var en skrivebordssejr, da man på banen kun blev nr. 3 langt efter både Juventus og Milan. Men på grund af disse klubbers indblanding i Calciopoli-affæren og efterfølgende straffe (Juventus blev tvangsnedrykket til Serie B og Milan fik fratrukket otte point), fik Inter overdraget titlen.

Champions League, tidligere Den Europæiske Mesterholdsturnering, har Inter vundet i 1963/1964 og igen i 1964/1965. I 2010 vandt de så igen det prestigefyldte trofæ, med en 2-0 sejr over FC Bayern München, på Real Madrids hjemmebane Santiago Bernabéu. Diego Milito scorede begge mål 35' og 70'. Champions League trofæet var ikke den eneste turnering Inter i 2010 vandt, da det også blev til sejre i både Coppa Italia og Serie A. Det betød at Inter vandet The Treble for første gang i klubbens historie og som det eneste italienske hold nogensinde. Efterfølgene har Inter vundet Super Coppa Italia, med en sejr over Roma, og VM for Klubhold.

Største spillere gennem tiden 
Blandt Inters største stjerner gennem tiderne kan nævnes:

 Luigi Cevenini
 Giuseppe Meazza
 Benito Lorenzi
 Faas Wilkes
 Lennart Skoglund
 Istvan Nyers
 Antonio Valentin Angelillo
 Luis Suárez Miramontes,
 Giacinto Facchetti
 Mario Corso
 Sandro Mazzola
 Karl-Heinz Rummenigge
 Lothar Matthäus
 Jürgen Klinsmann
 Andreas Brehme
 Ronaldo
 Christian Vieri
 Giuseppe Baresi
 Roberto Carlos
 Javier Zanetti
 Ibrahim Shah
 Juan Sebastian Veron
 Zlatan Ibrahimovic
 Adriano Leite Ribeiro
 Hernan Crespo
 Luís Figo
 Samuel Eto'o
 Wesley Sneijder
 Diego Milito
 Júlio César Soares Espíndola
 Maicon Douglas Sisenando
 Walter Samuel
 Esteban Cambiasso
 Mauro Icardi
 Lautaro Martínez

Danske spillere 
 Harald Nielsen
 Thomas Helveg
 Morten Knudsen
 Patrick Olsen
 Jens Odgaard
 Christian Eriksen

Spillertrup

Førstehold

Primavera 

Spillere der både er tilgængelige for for Primavera-holdet (født i 1999 eller senere) og førsteholdet, og har været udtaget af Luciano Spalletti;
 førsteholdsnumre fra præsæsonen 2017

På leje

Andre spiller på kontrakt

Titler

Nationale titler 
 Serie A: (19): 1909–10, 1919–20, 1929–30, 1937–38, 1939–40, 1952–53, 1953–54, 1962–63, 1964–65, 1965–66, 1970–71, 1979–80, 1988–89, 2005–06, 2006–07, 2007–08, 2008–09, 2009–10, 2020/21
 Coppa Italia (9): 1938–39, 1977–78, 1981–82, 2004–05, 2005–06, 2009–10, 2010–11, 2021-22, 2022-23
 Supercoppa Italiana (7): 1989, 2005, 2006, 2008, 2010, 2021, 2022

Internationale titler 

 Intercontinental Cup: (2): 1964, 1965
 FIFA Club World Cup (1): 2010
 European Cup/Champions League (3): 1963–64, 1964–65, 2009–10
 UEFA Cup (3): 1990–91, 1993–94, 1997–98

Referencer 

 
G-14 klubber
Fodboldklubber i Italien